stanford-oval/wikipedia huggingface dataset:
Castrol
Historia

Castrolin (silloinen CC Wakefield and Company) perusti Charles Wakefield vuonna 1899 erottuaan entisestä työpaikastaan. Castrol valmisti voiteluöljyjä lentokoneille ja autoille. 1900–luvulla Wakefield sai ajatuksen sponsoroinnista: sponsorointi alkoi autoista, jotka pyrkivät rikkomaan autojen huippunopeusennätyksiä. 1960 luvulla yrityksen nimi CC Wakefield and Company vaihdettiin Castrol Ltd:hen. Vuonna 1966 Burmah Oil Company osti Castrolin. Vuonna 2000 Burmah Oil Company fuusioitui BP:n kanssa, mutta Castrol sai pitää oman tuotenimensä.
Aiheesta muualla

Kuvia tai muita tiedostoja aiheesta Castrol Wikimedia Commonsissa
Claire Harris

Claire Harris (13. kesäkuuta 1937 Port-of-Spain, Trinidad – 5. helmikuuta 2018 Kanada) oli kanadalainen runoilija. Hänen ensimmäinen runokokoelmansa oli Fables from the Women's Quarters (1984), jonka jälkeen hän julkaisi useita muita kokoelmia. Hän on saavuttanut työllään kansallista ja kansainvälistä tunnustusta. Hän pääsi ehdolle Kenraalikuvernöörin palkinnon saajaksi, ja Fables-teoksella hän sai Commonwealth Awardin runoudesta. Usein Harris esittelee runoudessaan sortoa ja väkivaltaa kohtaavien mustaihoisten naisten läpikäymiä psykologisia kamppailuita.
Harris opiskeli Dublinissa ja Jamaikalla. Muutettuaan Kanadaan vuonna 1966 hän opetti lukiotasolla englannin kieltä ennen uran aloittamista runoilijana.
Celebesinkuningaskottarainen

| Celebesinkuningaskottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Kuningaskottaraiset Basilornis
Laji::  celebensis
Kaksiosainen nimi
 Basilornis celebensis  Gray, 1861 
Katso myös
   Celebesinkuningaskottarainen Wikispeciesissä   Celebesinkuningaskottarainen Commonsissa 
Infobox OKNimi-testi OKIUCN-testi OK: 
Celebesinkuningaskottarainen (Basilornis celebensis) on kottaraisten heimoon kuuluva varpuslintu.
Levinneisyys

Celebesinkuningaskottaraista tavataan kotoperäisenä Indonesiassa. Sen on kuvattu olevan kohtuullisen yleinen, ja se on luokiteltu elinvoimaiseksi.
Charles De Ketelaere

Charles De Ketelaere syyskuussa 2022.
Charles De Ketelaere (s. 10. maaliskuuta 2001 Brugge) on belgialainen jalkapalloilija, pelipaikaltaan hyökkäävä keskikenttäpelaaja. Hän edustaa Italian Serie A:ssa pelaavaa Atalantaa, jossa hän pelasi jo kauden 2023–2024 lainalla saman sarjan AC Milanista.
De Ketelaere edusti kotimaassaan synnyinkaupunkinsa Club Bruggea. Hän pelasi Belgian pääsarjassa 90 ottelua marraskuusta 2019 alkaen ja teki niissä 18 maalia, joista 14 maalia kaudella 2021–2022. Hän voitti kaikilla kolmella kaudellaan Belgian liigamestaruuden. Hän pelasi Mestarien liigassa 16 ottelua, joissa hän teki kaksi maalia, ja Eurooppa-liigassa kolme ottelua.
De Ketelaere siirtyi Italiaan AC Milanin joukkueeseen elokuussa 2022 ja pelasi kauden 2022–2023 aikana Serie A:ssa 32 ottelua, joissa hän oli yhdeksän kertaa avauskokoonpanossa. Mestarien liigassa hän pelasi kuusi ottelua mutta ei saanut enää peliaikaa puolivälierissä ja välierissä. Kauden 2023–2024 hän pelasi lainasopimuksella Atalantassa. Serie A:ssa hän pelasi 35 ottelua, joissa hän oli 25 kertaa avauskokoonpanossa, ja teki niissä kymmenen maalia, joista kaksi helmikuussa Laziota ja kaksi toukokuussa Romaa vastaan. Eurooppa-liigassa Atalanta voitti mestaruuden ja De Ketelaere pelasi 11 ottelua, joissa hän teki kaksi maalia.
De Ketelaere pelasi Belgian alle 16-, alle 17-, alle 19- ja alle 21-vuotiaiden maajoukkueissa. Hän pelasi täydet minuutit joukkueensa kaikissa kolmessa ottelussa alle 21-vuotiaiden EM-kilpailuissa 2023. Hän pelasi ensimmäisen kerran Belgian A-maajoukkueessa marraskuussa 2020 ystävyysottelussa Sveitsiä vastaan. Seuraavan A-maaottelunsa hän pelasi lokakuussa 2021 Belgian tappioon päättyneessä Kansojen liigan pronssiottelussa Italiaa vastaan ja teki joukkueensa ainoan maalin. Toisen maaottelumaalinsa hän teki syyskuussa 2023 EM-karsintaottelussa Viroa vastaan. EM-kilpailuissa 2024 hän pääsi vaihdosta kentälle Ranskaa vastaan pelatun tappiollisen neljännesvälieräottelun  lopulla. Hän on pelannut syyskuun 2024 puoliväliin mennessä 18 maaottelua, joissa hän on ollut neljä kertaa avauskokoonpanossa.
Christine Sixteen

| ”Christine Sixteen” Kiss |
| --- | --- | --- |

Singlen tiedot
 Albumilta: Love Gun
 B-puoli: ”Shock Me”
 Julkaistu: 1977
 Formaatti: 7"-single
 Tuottaja(t): Eddie Kramer ja Kiss
 Tyylilaji: hard rock
 Kesto: 03.14
 Levy-yhtiö: Casablanca Records
Listasijoitukset
  22.    25. (1977)
Kissin muut singlet
| ”Calling Dr. Love” 1977 | ”Christine Sixteen” 1977 | ”Love Gun” 1977 |
Christine Sixteen on hard rock -yhtye Kissin kappale ja single vuonna 1977 julkaistulta Love Gun -albumilta. Single julkaistiin samana vuonna kuin albumi ja sen korkein sijoitus oli Billboard Hot 100 -listalla Yhdysvalloissa 25. ja Kanadassa 22. Kappaleen on kirjoittanut ja laulanut Gene Simmons. Pianoa kappaleessa soittaa tuottaja Eddie Kramer.
Gene Simmons sävelsi kappaleen kosketinsoittimilla. Yhtyeen soolokitaristi Ace Frehley vihasi kappaletta ja piti sitä liian pop-tyylisenä. Paul Stanleyn mukaan Christine Sixteen -nimi oli hänen keksintönsä, mutta Simmons varasti idean ja kirjoitti siitä kappaleen. Stanley oli aikoinaan tehnyt saman tempun Simmonsille ”Black Diamond” -kappaleen kohdalla.
Singlen B-raitana oli Ace Frehleyn ensimmäinen laulama kappale; ”Shock Me”.
Kappaleet

Christine Sixteen – 3.14 (säv.  san. sov. Gene Simmons)
Shock Me – 3.46 (säv.  san. sov. Ace Frehley)
Celebesinkottarainen

| Celebesinkottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Scissirostrum
Laji::  dubium
Kaksiosainen nimi
 Scissirostrum dubium  (Latham, 1802) 
Katso myös
   Celebesinkottarainen Wikispeciesissä   Celebesinkottarainen Commonsissa 
Infobox OKNimi-testi OKIUCN-testi OK: 
Celebesinkottarainen (Scissirostrum dubium) on kottaraisten heimoon kuuluva varpuslintu.
Levinneisyys

Celebesinkottaraista tavataan kotoperäisenä Sulawesin saarella Indonesiassa. Lajin on kuvattu olevan yleinen tai paikallisesti runsaslukuinen, ja se on luokiteltu elinvoimaiseksi.
Claire Gagnier

Claire Gagnier CM (28. maaliskuuta 1924 Montreal, Quebec – 25. joulukuuta 2022) oli kanadalainen oopperalaulaja, joka oli äänialaltaan sopraano.
Gagnier sai viulunsoiton opetusta isältään René Gagnierilta ja aloitti 14-vuotiaana laulutunneilla käymisen opettajanaan Roger Filiatrault. Vuonna 1944 hän voitti ensimmäisen palkinnon CBC:n ohjelmassa Singing Stars of Tomorrow. Gagnier pääsi stipendillä opiskelemaan Juilliard Schooliin sopraano Muriel Tannahillin johdolla. Näyttämödebyyttinsä hän teki 31. toukokuuta 1945 Montrealissa Susannan roolissa Wolfgang Amadeus Mozartin oopperassa Figaron häät. Gagnier esiintyi useissa radio- ja televisiotuotannoissa muun muassa Giacomo Puccinin oopperoista La bohème ja Madama Butterfly. Hän oli säännöllinen vieras CBC:n radio-ohjelmassa Serenade for Strings kapellimestari Jean Deslauriersin kanssa ja osallistui myös CBC:n televisio-ohjelmiin À la claire fontaine sekä The Jackie Rae Show.
Gagnierin oopperarooleihin kuului Mozartin ja Puccinin roolien lisäksi muun muassa Micaëla (Carmen). Hän esitti myös operettia ja musiikkikomediaa. Gagnier esiintyi muiden muassa Grace Mooren, Witold Małcużyńskin, Andre Kostelanetzin, Percy Faithin, Wilfrid Pelletierin, Richard Verreaun ja Léopold Simoneaun kanssa. Hänelle myönnettiin vuonna 1972 Prix Calixa-Lavallée. Gagnierista tehtiin Kanadan ritarikunnan jäsen vuonna 1990, ja hänet valittiin Canadian Opera Hall of Fameen vuonna 1996.
Gagnier kuului suureen muusikkosukuun. Hänen isoisänsä oli klarinetisti Joseph Gagnier.
Catharina Wahllund

Cajsa Wahllundin muotokuva Helsingin kaupunginmuseon kokoelmissa.
Catharina ”Cajsa” Christina Wahllund (1. toukokuuta 1771 Värmlanti, Ruotsi – 13. heinäkuuta 1843 Helsinki) oli ruotsalaissyntyinen ravintoloitsija, joka vaikutti 1800-luvun alkupuolella ensin Turussa ja sitten Helsingissä. Hänen mukaansa on saanut nimensä Helsingin Kaisaniemi, jonne hän perusti vuonna 1827 Suomen vanhimman yhtäjaksoisesti toiminnassa olleen ravintolan, ravintola Kaisaniemen. Wahllundilla oli vaikutusta ylioppilaiden vapunviettoon liittyvien perinteiden syntyyn.
Elämä

Wahllundin nuoruudesta ei tiedetä paljonkaan. Hän muutti Ruotsista Suomeen tuntemattomasta syystä vuoden 1810 tietämillä. Hänen uransa ravintoloitsijana alkoi, kun hänestä tuli syksyllä 1812 perustetun Turun seurahuoneen toinen ravintoloitsija edeltäjänsä, kellarimestari Beckmarkin tehtyä nopeasti konkurssin. Ravintolasta tuli pian menestynyt ja varsinkin Turun akatemian väen suosima. Wahllund muutti vuonna 1819 Suomen uuteen pääkaupunkiin Helsinkiin, jossa hän vuokrasi Aleksanterinkadun ja Sofiankadun kulmassa sijainneen kauppias Sunnin talon ja perusti siihen majatalon. Siitä tuli pian parempaan väkeen kuuluneiden suosima. Wahllund laajesi pian ravintolatoimintaan. Hän perusti Siltasaaren kärkeen ravintola Emilienburgin, jota yleisesti kutsuttiin ”Säästöpankiksi”, sillä kaupunkilaisten rahojen sanottiin päätyvän sinne. Wahllundin ravintolat tunnettiin miellyttävästä ilmapiiristä ja hyvästä ruoka- sekä juomatarjoilusta. Yliopiston siirryttyä Helsinkiin Turun palon jälkeen Säästöpankista tuli eräs ylioppilaiden ja muiden yliopistolaisten suosikkipaikoista. Ravintolan lähellä nykyään kulkeva katu on saanut sen mukaan nimekseen Säästöpankinranta.
Vuonna 1827 Wahllund alkoi pitää kahvibuffettia Töölönlahden rannalle perustetussa Seurapuistossa eli ”Yleisellä kävelypaikalla”, nykyisessä Kaisaniemen puistossa. Vuonna 1837 Helsingin kaupunki vuokrasi hänelle 15 vuodeksi oikeuden ravintolatoiminnan harjoittamiseen puistossa. Aluksi hän perusti pienen virvokkeita myyvän kioskin, mutta jo kaksi vuotta myöhemmin valmistui ravintola Sjöpaviljongen, josta tuli Säästöpankin tavoin ylioppilaiden suosima. Se tunnettiin pian omistajansa mukaan Kaisaniemenä. Kaisaniemi vakiintui lopulta koko puiston ja ympäröivän alueen nimeksi.
Wahllund vuokrasi myös Kaupunginkellarin sekä teatteritalon (myöhempi Arkadia-teatteri) ravintolan. Lisäksi hän vastasi Kaivopuiston Kaivohuoneen ruokatarjoilusta sen ensimmäisen toimintavuoden 1838–1839 aikana.
Wahllund haudattiin kuoltuaan Hietaniemen hautausmaalle, vanhan alueen yhdeksänteen kortteliin. Hautamuistomerkki on sittemmin hävitetty, mutta hautaa ei ole otettu uudelleen käyttöön ja paikka on nykyään tyhjänä. Wahllundilla oli ottotytär Emilie Myhrman, joka jatkoi ravintola Kaisaniemen pitämistä Wahllundin kuoltua vuonna 1843.
Vappu

Mamselli Wahllund oli ylioppilaiden keskuudessa erityisen pidetty ja hänet tunnettiin äidillisenä hahmona. Hän saattoi tarjota aterioita pitkääkin luottoa vastaan. Keväisin Helsingin ylioppilaat jatkoivat Kaisaniemessä Turun Akatemian vanhaa perinnettä tervehtiä kevättä laululla. Koska keisari oli kieltänyt vanhat vappujuhlat, ylioppilaat alkoivat juhlia toukokuun ensimmäistä Kajsa Wahllundin syntymäpäivänä. Kiitokseksi onnittelulaulusta Wahllund puolestaan kestitsi ja juotti valkolakit. Tapahtumalla on ollut selkeä vaikutus nykyisiin vappuperinteisiin, ja ruotsinkielisten ylioppilaiden keskuudessa Kaisan syntymäpäivän juhlistaminen jatkuu nykyisinkin vappupiknikillä Kaisaniemen puistossa. Suomenkieliset ylioppilaat puolestaan alkoivat kokoontua suuren kieliriidan seurauksena ensin ravintola Alppilaan ja sitten Ullanlinnaan.
Kajsa Wahllundin on sanottu kehittäneen suomalaisen tippaleivän, joiden myynnin hän aloitti 1830-luvulla.
Kirjallisuutta

Larnemaa–Ritvos–Hedenström: Suomalainen ruokaretki, s. 233. Tammi 2001.
Mustonen, Pertti: Ravintolaelämää, s. 49–61. Tammi 1990.
Soini, Yrjö: Vieraanvaraisuus ammattina, s. 379–404. Otava 1963.
Aiheesta muualla

Wahllund, Cajsa hakuteoksessa Uppslagsverket Finland (2012). (ruotsiksi)
Castrovillari

| Castrovillari |
| --- | --- |

 vaakuna
 Castrovillari
 Koordinaatit: 39°49′16.68″N, 16°12′47.16″E 
Valtio:   Italia
Alue:  Calabria
Maakunta:  Cosenza
Pinta-ala:  
 – Maa:  130,64  km²
Korkeus:  362 (min 44 - max 2 248)  m
Väkiluku (2015):  22 240 
 – Väestötiheys:  170  as./km²
 
 Kunnan kotisivut 
Infobox OKVirheellinen NIMI-arvo: 
Castrovillari on kunta Cosenzan maakunnassa Calabrian hallintoalueella Etelä-Italiassa. Kunnan vanha keskusta sijaitsee Monte Pollinon rinteellä kun taas uusi osa on vuoren juurella.
Nähtävyyksiä

Kunnan nähtävyyksiä on vuonna 1490 valmistunut aragonialainen linna, jonka rakennutti Napolin kuningas Ferdinand I. Linna on neliskulmainen ja sen jokaisessa nurkassa on torni.
Aiheesta muualla

Kuvia tai muita tiedostoja aiheesta Castrovillari Wikimedia Commonsissa
Cosenzan maakunta
Acquaformosa | Acquappesa | Acri | Aiello Calabro | Aieta | Albidona | Alessandria del Carretto | Altilia | Altomonte | Amantea | Amendolara | Aprigliano | Belmonte Calabro | Belsito | Belvedere Marittimo | Bianchi | Bisignano | Bocchigliero | Bonifati | Buonvicino | Calopezzati | Caloveto | Campana | Canna | Cariati | Carolei | Carpanzano | Casole Bruzio | Cassano all’Ionio | Castiglione Cosentino | Castrolibero | Castroregio | Castrovillari | Celico | Cellara | Cerchiara di Calabria | Cerisano | Cervicati | Cerzeto | Cetraro | Civita | Cleto | Colosimi | Corigliano Calabro | Cosenza | Cropalati | Crosia | Diamante | Dipignano | Domanico | Fagnano Castello | Falconara Albanese | Figline Vegliaturo | Firmo | Fiumefreddo Bruzio | Francavilla Marittima | Frascineto | Fuscaldo | Grimaldi | Grisolia | Guardia Piemontese | Lago | Laino Borgo | Laino Castello | Lappano | Lattarico | Longobardi | Longobucco | Lungro | Luzzi | Maierà | Malito | Malvito | Mandatoriccio | Mangone | Marano Marchesato | Marano Principato | Marzi | Mendicino | Mongrassano | Montalto Uffugo | Montegiordano | Morano Calabro | Mormanno | Mottafollone | Nocara | Oriolo | Orsomarso | Paludi | Panettieri | Paola | Papasidero | Parenti | Paterno Calabro | Pedace | Pedivigliano | Piane Crati | Pietrafitta | Pietrapaola | Plataci | Praia a Mare | Rende | Rocca Imperiale | Roggiano Gravina | Rogliano | Rose | Roseto Capo Spulico | Rossano | Rota Greca | Rovito | San Basile | San Benedetto Ullano | San Cosmo Albanese | San Demetrio Corone | San Donato di Ninea | San Fili | San Giorgio Albanese | San Giovanni in Fiore | San Lorenzo Bellizzi | San Lorenzo del Vallo | San Lucido | San Marco Argentano | San Martino di Finita | San Nicola Arcella | San Pietro in Amantea | San Pietro in Guarano | San Sosti | San Vincenzo La Costa | Sangineto | Sant’Agata di Esaro | Santa Caterina Albanese | Santa Domenica Talao | Santa Maria del Cedro | Santa Sofia d’Epiro | Santo Stefano di Rogliano | Saracena | Scala Coeli | Scalea | Scigliano | Serra Pedace | Serra d’Aiello | Spezzano Albanese | Spezzano Piccolo | Spezzano della Sila | Tarsia | Terranova da Sibari | Terravecchia | Torano Castello | Tortora | Trebisacce | Trenta | Vaccarizzo Albanese | Verbicaro | Villapiana | Zumpano
Aragonialainen linna
CorelDRAW

| CorelDraw |
| --- | --- |
 Corel Drawn logo
Kehittäjä:  Corel
Tiedot
Ohjelmistotyyppi:  Vektorigrafiikka
Alusta:  Windows
Lisenssi:  Suljettu lisenssi
Aiheesta muualla
CorelDRAW
CorelDRAW on Corelin kehittämän vektorigrafiikkaohjelman ja graafisen ohjelmistopaketin nimi. Ohjelman ensimmäinen versio julkaistiin vuonna 1989 . Sen viimeisin versio on CorelDRAW Graphics Suite 2019.
Ohjelmistopaketin sisältö vaihtelee jonkin verran versiosta toiseen, mutta yleensä mukana on ainakin vektorigrafiikkaohjelma CorelDRAW ja kuvankäsittelyohjelma Corel PhotoPaint sekä valikoima fontteja ja kuvia. CorelDRAW'n huomattavin kilpailija on Adoben Adobe Illustrator. CorelDRAW Graphic Suite -ohjelmistokokonaisuuteen kuuluu lisäksi Corel Photopaint, Corel Capture ja Bitstream Font Navigator -fontinhallintaohjelma, jonka neljäs versio tukee OpenType-fontteja.
Versiosta 9 lähtien CorelDRAW on ollut suosittu ohjelma myös kirjapainoalalla varsinkin Windows-käyttöjärjestelmällisissä PC-koneissa.
Celebesinkummituseläin

| Celebesinkummituseläin |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Osalahko::  Kummituseläinmäiset puoliapinat Tarsiiformes
Heimo::  Kummituseläimet Transiidae
Suku::  Kummituseläimet Tarsius
Laji::  tarsier
Kaksiosainen nimi
 Tarsius tarsier  (Erxleben, 1777)  
Synonyymit
 Tarsius spectrum 

Katso myös
   Celebesinkummituseläin Wikispeciesissä   Celebesinkummituseläin Commonsissa 
Infobox OKNimi-testi OKIUCN-testi OK: 
Celebesinkummituseläin (Tarsius tarsier, synonyymi Tarsius spectrum) on kummituseläinten heimoon kuuluva laji. Se on pienimpiä kädellisiä. Ruumiin pituus on 14 cm ja häntä on 24 cm. Eläin painaa 130 g. Sillä on suuret korvat ja silmät sekä pitkät jalat. Se liikkuu öisin ja oleskelee päivisin puun koloissa. Eläin pyydystää enimmäkseen hyönteisiä, mutta joskus myös pieniä liskoja ja muita pieniä selkärankaisia. Celebesinkummituseläintä tavataan Sulawesin saarella ja sen läheisillä pienillä saarilla. Laji parittelee touko- ja marraskuussa. Naaraan tiineys kestää puoli vuotta. Yhdellä kertaa syntyy vain yksi poikanen. Vieroitusaika on poikasen ollessa 4–10 viikon ikäinen. Yksilö tulee sukukypsäksi vuoden ja viiden kuukauden ikäisenä.
Aiheesta muualla

http://www.arkive.org/spectral-tarsier/tarsius-tarsier (Arkistoitu – Internet Archive) (englanniksi)
Coregonus alpenae

| Coregonus alpenae> Uhanalaisuusluokitus |
| --- | --- |
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Lohikalat Salmoniformes
Heimo::  Lohet Salmonidae
Alaheimo::  Coregoninae
Suku::  Coregonus
Laji::  alpenae
Kaksiosainen nimi
 Coregonus alpenae  (Koelz, 1924) 
Synonyymit
 Leucichthys alpenae Koelz, 1924 
Katso myös
   Coregonus alpenae Wikispeciesissä  
Infobox OKNimi-testi OKIUCN-testi OK: 
Coregonus alpenae on lohien (Salmonidae) heimoon ja Coregoninae-alaheimoon kuuluva makean veden kalalaji, jota ei ole havaittu levinneisyysalueellaan 1970-luvun jälkeen ja joka siksi luokitellaan hävinneeksi lajiksi.
Coregonus alpenaen keskimääräinen pituus oli täysikasvuisena 27–31 senttimetriä ja paino noin 500 grammaa. Maksimissaan se saavutti noin 38 senttimetrin pituuden ja noin 900 gramman painon. Laji oli väritykseltään selkäpuoleltaan vihreä tai sininen, kyljistään hopeinen ja vatsapuoleltaan valkea. Sillä oli selkäevässään 10–13 pehmeää ruotoa ja peräevässään 10–14 pehmeää ruotoa.
C. alpenae -lajia on tavattu Isosta Orjajärvessä, Hudsoninlahdessa ja Suurten järvien valuma-alueella. Viimeisin havainto siitä on vuodelta 1978, ja United States Fish and Wildlife Service on pitänyt lajia virallisesti hävinneenä vuodesta 1983 lähtien. Lajin populaatioiden pienenemisen pääsyyt olivat niihin kohdistuva liiallinen hyväksikäyttö ihmisen taholta ja lajia saalistava, Suuriin järviin 1800–1900-luvuilla levinnyt ja niissä runsastunut merinahkiainen.
C. alpenaen lisääntymisaika oli loka-marraskuussa. Se saavutti sukukypsyyden 3–4 vuoden iässä.
Christine Sinclair

| Mitalit | Mitalit | Mitalit |  |
| --- | --- | --- | --- |
|  Christine Sinclair vuonna 2013. |  Christine Sinclair vuonna 2013. |  Christine Sinclair vuonna 2013. |  |
Maa:   Kanada
Naisten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | Jalkapallo |  |
|  Pronssia | Lontoo 2012 | Jalkapallo |  |
|  Pronssia | Rio de Janeiro 2016 | Jalkapallo |  |
Christine Margaret Sinclair (s. 12. kesäkuuta 1983 Burnaby, Brittiläinen Kolumbia) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 323 maaottelua ja tehnyt niissä 190 maalia sekä toiminut joukkueen kapteenina. Hän on ollut voittamassa maanosaliitto CONCACAF:in mestaruutta vuonna 2010 ja olympiakultaa Tokiossa 2021 sekä saavuttamassa olympiapronssia Lontoossa 2012 ja Rio de Janeirossa 2016. Hän oli vuoden 2012 olympiaturnauksen paras maalintekijä tehtyään kuusi maalia, joista kolme tappioon päättyneessä välierässä Yhdysvaltoja vastaan. Hän sai lokakuussa 2012 Kansainväliseltä jalkapalloliitolta neljän ottelun pelikiellon ja sakot olympiavälierän jälkeisestä voimakkaasta erotuomariin kohdistamastaan arvostelusta. Vuoden 2019 MM-kilpailuissa hän pelasi Kanadan kaikissa neljässä ottelussa avauskokoonpanossa ja teki maalin alkulohko-ottelussa Alankomaita vastaan.
Sinclair on kahdeksan kertaa kuulunut kymmenen pelaajan listalle, joista on valittu FIFA:n vuoden naispelaaja: 2005, 2006, 2007, 2008, 2010, 2012, 2013 ja 2016. Hänet on valittu Kanadan vuoden naispelaajaksi toistakymmentä kertaa. Vuonna 2012 hänet palkittiin Bobbie Rosenfeld Awardilla vuoden parhaana kanadalaisena naisurheilijana. Sinclair kantoi Kanadan lippua Lontoon olympialaisten päättäjäisissä.
Sinclair pelasi alle 19-vuotiaiden MM-kilpailuissa vuonna 2002 Kanadan saavuttaessa hopeaa.
Seuratasolla Sinclair on edustanut Portland Thornsia vuodesta 2013.
Aiheesta muualla

Kuvia tai muita tiedostoja aiheesta Christine Sinclair Wikimedia Commonsissa
Kanadan joukkue – Kesäolympialaiset 2016
1 Labbé |
2 Chapman |
3 Buchanan |
4 Zadorsky |
5 Quinn |
6 Rose |
7 Wilkinson |
8 Matheson |
9 Bélanger |
10 Lawrence |
11 Scott |
12 Sinclair |
13 Schmidt |
14 Tancredi |
15 Prince |
16 Beckie |
17 Fleming |
18 D'Angelo |
Valmentaja Herdman
Kanadan joukkue – Jalkapallon naisten MM-kilpailut 2019
1 Labbé |
2 Chapman |
3 Buchanan |
4 Zadorsky |
5 Quinn |
6 Rose |
7 Grosso |
8 Riviere |
9 Huitema |
10 Lawrence |
11 Scott |
12 Sinclair |
13 Schmidt |
14 Carle |
15 Prince |
16 Beckie |
17 Fleming |
18 Sheridan |
19 Leon |
20 Woeller |
21 D'Angelo |
22 Agnew |
23 Hellstrom |
Valmentaja Heiner-Møller
Kanadan joukkue – Kesäolympialaiset 2020
1 Labbé |
2 Chapman |
3 Buchanan |
4 Zadorsky |
5 Quinn |
6 Rose |
7 Grosso |
8 Riviere |
9 Leon |
10 Lawrence |
11 Scott |
12 Sinclair |
13 Viens |
14 Gilles |
15 Prince |
16 Beckie |
17 Fleming |
18 Sheridan |
19 Huitema |
20 Schmidt |
21 Carle |
22 McLeod |
Valmentaja Priestman
Kanadan joukkue – Jalkapallon naisten MM-kilpailut 2023
1 Sheridan |
2 Chapman |
3 Buchanan |
4 Zadorsky |
5 Quinn |
6 Rose |
7 Grosso |
8 Riviere |
9 Huitema |
10 Lawrence |
11 Viens |
12 Sinclair |
13 Schmidt |
14 Gilles |
15 Prince |
16 Carle |
17 Fleming |
18 D’Angelo |
19 Leon |
20 Lacasse |
21 Awujo |
22 Proulx |
23 Smith |
Valmentaja Priestman
Coregonus bezola

| Coregonus bezola> Uhanalaisuusluokitus |
| --- | --- |
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Lohikalat Salmoniformes
Heimo::  Lohet Salmonidae
Alaheimo::  Coregoninae
Suku::  Coregonus
Laji::  bezola
Kaksiosainen nimi
 Coregonus bezola  Fatio, 1888 
Katso myös
   Coregonus bezola Wikispeciesissä  
Infobox OKNimi-testi OKIUCN-testi OK: 
Coregonus bezola on lohien (Salmonidae) heimoon ja Coregoninae-alaheimoon kuuluva kalalaji, jota ei ole havaittu levinneisyysalueellaan 1960-luvun jälkeen ja joka siksi luokitellaan hävinneeksi lajiksi.
Coregonus bezola oli tavallisesti maksimissaan 32 senttimetrin mittainen. Kalan väritys vaihteli sen selkäpuolella kellertävästä ruskehtavaan. Kyljet olivat hopeiset kellertävällä vivahteella. Lajilla oli 26–33 siivilähammasta ja kylkiviivallaan 81–87 suomua.
C. bezola -lajia on tavattu ainoastaan Bourgetjärvessä Ranskassa, mistä se on paikallisille kalastajille tehtyjen haastattelujen mukaan hävinnyt 1960-luvulla. Viimeinen dokumentoitu näyte lajista on kerätty järvestä 1800-luvun lopulla.
C. bezola -lajin lisääntymisaika oli tammi-helmikuussa. Kutu tapahtui 70–80 metrin syvyydessä mutapohjalla.